# data[].attributes.headline
נציב פניות הציבור של

# data[].attributes.body
נציב פניות הציבור של הרשות השניה לטלוויזיה ולרדיו - פניות נבחרות

# data[].attributes.attachment_link.readable_text
הרשות השנייה מטפלת במאות פניות המגיעות אליה מהציבור. לפניכם דוגמאות של פניות שבהן טיפלנו בתקופה האחרונה.

התבטאות פוגענית על יוני נתניהו בתכניתו של אסף הראל , יולי 2016

הפנייה

לנציבות פניות הציבור הגיעו כ-560 פניות בנוגע להתבטאות פוגענית בעניין יוני נתניהו ז"ל בתכנית "לילה טוב עם אסף הראל". מדובר בקטע הומוריסטי שבו נראה מעין טקס אפריקני, שבמהלכו אנשים מרקדים סביב עגל או פר כשברקע נשמעת שירה בעברית המבקרת את נסיעתו של ראש הממשלה בנימין נתניהו לאוגנדה, בטענה לבזבוז כספים. השיר מלווה בצמד מילים החוזר על עצמו שוב ושוב: "כי יוני מת כי יוני מת," תוך שהוא מרמז למותו של סא"ל יוני נתניהו ז"ל, אחיו של ראש הממשלה ומפקד מבצע אנטבה, שנהרג במהלך מבצע החילוץ לפני 40 שנה. בתלונות הרבות נטען כי הקטע פוגע בזכרו של חלל צה"ל, משפיל, פוגעני, מבזה וכי לא היה מקום לשדרו.

הטיפול בפנייה

בעקבות הפניות, פתחה נציבות פניות הציבור ברשות השנייה בתהליך בירור, שבמהלכו פנתה לגורמים המקצועיים ברשות השנייה ולזכיינית. בתגובתה מסרה הזכיינית כי מדובר בתכנית סאטירה וכי לא הייתה כוונה לפגוע בזכרו של יוני נתניהו ז"ל ולא בחיילי צה"ל ובמי שהקריבו את חייהם למען המדינה. היא הביעה התנצלות עמוקה בפני הצופים.
אגף טלוויזיה ברשות השנייה, שבחן את הנושא, מצא כי התוכן היה פוגעני כלפי חלל צה"ל שנהרג בפעולה צבאית בשליחותה של המדינה ובמשפחות השכולות. נקבע כי שידור התוכן מהווה הפרה של כללי הרשות השנייה.
בעקבות הפניות הרבות צפה הנציב בקטע המדובר, ומצא את התלונות מוצדקות. סאטירה המבקרת את נסיעתו של איש ציבור לחו"ל לגיטימית כחלק מהביקורת על אנשי ציבור, אולם הומור המגחך על חייל צה"ל שנהרג במבצע לחילוץ בני ערובה לאחר שנשלח על ידי המדינה לחלצם, הוא בזוי ואין לו מקום לטעמי גם במסגרת חופש הביטוי. זהו הומור פוגעני שאין בו דבר מלבד רוע לשמו. לא היה מקום לשדר את אותה אמירה בזויה על חלל צה"ל. במקרה זה, הגבול הדק שבין הומור לפגיעה בצופים נחצה לטעמי בבוטות.

# data[].attributes.attachment_link.title
פניות ציבור נבחרות

# data[].attributes.attachment_link.description
הרשות השנייה מטפלת במאות פניות המגיעות אליה מהציבור. לפניכם דוגמאות של פניות שבהן טיפלנו בתקופה האחרונה. התבטאות פוגענית על יוני נתניהו בתכניתו של אסף הראל , יולי 2016 הפנייה לנציבות פניות הציבור הגיעו כ-560 פניות בנוגע להתבטאות פוגענית בעניין יוני נתניהו ז"ל בתכנית "לילה טוב עם אסף הראל".